Premierul Marcel Ciolacu, președintele PSD, a susținut o conferință de presă la Palatul Parlamentului. În cadrul conferinței a fost întrebat de candidatura medicului Cătălin Cîrstoiu, retragerea Ramonei Chiriac, dar și alte subiecte de interes pentru opinia publică. Premierul a avut și o reacție la retragerea lui Titus Corlățean de pe lista pentru europarlamentare.
"Este o decizie a domniei sale. Lista pe care am prezentat-o este compusă din propuneri pe fiecare regiune de dezvoltare. Regiunea Dâmbovița, Ialomița, Teleorman, mai multe județe, l-au propus pe domnul Titus Corlățean. Dânsul nu a dorit să meargă mai departe. Regiunea respectivă, județele respective, președinții veniți la consiliul politic național s-au strâns și au venit cu altă propunere. L-au propus pe domnul Mușoiu Ștefan, președintele Comisiei de Afaceri Europene", a spus Marcel Ciolacu.
Fiți la curent cu ultimele noutăți. Urmăriți DCNews și pe Google News